สรุปภาวะตลาดต่างประเทศ ประจำวันที่ 1 พ.ค.62
สรุปภาวะตลาดต่างประเทศ ประจำวันที่ 1 พ.ค.62
สรุปภาวะตลาดต่างประเทศ ประจำวันที่ 1 พ.ค.62
2 พ.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (1 พ.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ระบุว่า อัตราเงินเฟ้อที่อ่อนแรงลงในช่วงที่ผ่านมานั้น อาจเกิดจากปัจจัยชั่วคราว และเชื่อว่าเงินเฟ้อจะดีดตัวขึ้นสู่เป้าหมายของเฟดที่ระดับ 2% โดยนักลงทุนมองว่า ถ้อยแถลงของนายพาวเวลที่สะท้อนถึงความมุ่งมั่นในการบรรลุเป้าหมายเงินเฟ้อนั้น เป็นการส่งสัญญาณว่าเฟดอาจจะไม่ปรับลดอัตราดอกเบี้ยในเร็วๆนี้ แม้ประธานาธิบดีโดนัลด์ ทรัมป์ พยายามกดดันให้เฟดลดดอกเบี้ยก็ตาม
ดัชนีเฉลี่ยอุตสาหกรรมดาวโจนส์ปิดที่ 26,430.14 จุด ลดลง 162.77 จุด หรือ -0.61% ขณะที่ดัชนี S&amp;P500 ปิดที่ 2,923.73 จุด ลดลง 22.10 จุด หรือ -0.75% และดัชนี Nasdaq ปิดที่ 8,049.64 จุด ลดลง 45.75 จุด หรือ -0.57%
 
ตลาดหุ้นยุโรปปิดทำการวันพุธที่ 1 พ.ค. เนื่องในวันแรงงาน
 
ตลาดหุ้นลอนดอนปิดปรับตัวลงเมื่อคืนนี้ (1 พ.ค.) เนื่องจากหุ้นกลุ่มน้ำมันลดลง และเงินปอนด์ที่แข็งค่าขึ้นกดดันหุ้นกลุ่มส่งออก แต่การปรับตัวขึ้นของหุ้นเซนส์บิวรี และ หุ้น London Stock Exchange (LSE) หลังการเปิดเผยผลประกอบการที่สดใส ช่วยลดช่วงติดลบในตลาด
ดัชนี FTSE 100 ตลาดหุ้นลอนดอนปิดที่ 7,385.26 จุด ลดลง 32.96 จุด หรือ -0.44%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (1 พ.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐพุ่งขึ้นมากกว่าตัวเลขคาดการณ์ ขณะที่นักลงทุนยังคงจับตาสถานการณ์การเมืองในเวเนซุเอลาอย่างใกล้ชิด
สัญญาน้ำมันดิบ WTI ส่งมอบเดือนมิ.ย. ลดลง 31 เซนต์ หรือ 0.5% ปิดที่ 63.60 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 12 เซนต์ หรือ 0.2% ปิดที่ 72.18 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (1 พ.ค.) เนื่องจากนักลงทุนชะลอการซื้อขายก่อนที่จะทราบผลการประชุมของธนาคารกลางสหรัฐ (เฟด) โดยตลาดทองคำนิวยอร์กปิดทำการซื้อขายก่อนที่คณะกรรมการเฟดจะแถลงมติการประชุม นอกจากนี้ ตลาดทองคำยังได้รับแรงกดดันจากการที่นักลงทุนส่วนหนึ่งเทขายทำกำไร
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 1.5 ดอลลาร์ หรือ 0.12% ปิดที่ 1,284.2  ดอลลาร์/ออนซ์
สัญญาโลหะเงินส่งมอบเดือนก.ค. ลดลง 25.5 เซนต์ หรือ 1.7% ปิดที่ 14.729 ดอลลาร์/ออนซ์
สัญญาพลาตินัมส่งมอบเดือนก.ค. ร่วงลง 14.3 ดอลลาร์ หรือ 1.6% ปิดที่ 877.4 ดอลลาร์/ออนซ์
สัญญาพัลลาเดียมส่งมอบเดือนมิ.ย. ดิ่งลง 38.30 ดอลลาร์ หรือ 2.8% ปิดที่ 1,344.40 ดอลลาร์/ออนซ์
 
ดอลลาร์แข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (1 พ.ค.) หลังจากธนาคารกลางสหรัฐ (เฟด) มีมติคงอัตราดอกเบี้ยในการประชุมเมื่อวานนี้ ขณะที่นายเจอโรม พาวเวล ประธานเฟดระบุว่า อัตราเงินเฟ้อที่อ่อนแรงลงในช่วงที่ผ่านมานั้น อาจเกิดจากปัจจัยชั่วคราว และเชื่อว่าเงินเฟ้อจะดีดตัวขึ้นสู่เป้าหมายของเฟดที่ระดับ 2%
ดอลลาร์สหรัฐแข็งค่าเมื่อเทียบกับเงินเยน ที่ระดับ 111.59 เยน จากระดับ 111.36 เยน และแข็งค่าเมื่อเทียบกับดอลลาร์แคนาดา ที่ระดับ 1.3450 ดอลลาร์แคนาดา จากระดับ 1.3392 ดอลลาร์แคนาดา แต่ดอลลาร์อ่อนค่าลงเมื่อเทียบกับฟรังก์สวิส ที่ระดับ 1.0181 ฟรังก์ จากระดับ 1.0187 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1194 ดอลลาร์ จากระดับ 1.1221 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3044 ดอลลาร์ จากระดับ 1.3037 ดอลลาร์ และดอลลาร์ออสเตรเลียอ่อนค่าลงสู่ระดับ 0.7011 ดอลลาร์สหรัฐ จากระดับ 0.7051 ดอลลาร์สหรัฐ
ดัชนี S&amp;P/ASX 200 ตลาดหุ้นออสเตรเลียปิดวันนี้ที่ 6,375.90 จุด เพิ่มขึ้น 50.40 จุด, +0.80%
ดัชนี ALL ORDINARIES ตลาดหุ้นออสเตรเลียปิดวันนี้ที่ 6,466.50 จุด เพิ่มขึ้น 48.10 จุด, +0.75%
 
ตลาดหุ้นเกาหลีใต้ สิงคโปร์ มาเลเซีย ไต้หวัน ฮ่องกง จีน ฟิลิปปินส์ อินโดนีเซีย อินเดีย เยอรมัน และฝรั่งเศส ปิดทำการวันที่ 1 พ.ค. เนื่องในวันแรงงาน
ตลาดหุ้นญี่ปุ่นปิดทำการวันที่ 1 พ.ค. เนื่องในวันพิธีบรมราชาภิเษก